Studentersamfundets Interne Teater

Studentersamfundets Interne Teater (SIT, utt. «essite», også kjent som Samfundets Interne Teater, Samfundsteateret eller Studentersamfundets Teater, ofte feilaktig omskrevet som Studentenes Interne Teater) er en studentteatergruppe tilknyttet Studentersamfundet i Trondhjem som kunstnerisk gjeng. SIT ble stiftet på Samfundsmøte 3. desember 1910, og er således Trondheims eldste eksisterende teater. 

Første premiere var i 1911, mens første revy ble satt opp i 1912. Dette gjør SIT til innehaver av Norges lengste revytradisjon, i dag manifestert gjennom UKErevyen. SIT drives i dag av rundt 70 frivillige studenter med to års bindingstid, fordelt på undergruppene Kostyme, Kulisse og Skuespiller. SIT har siden 1913 en orden, Den Gyldne Kat. Denne deles ut annenhvert år etter UKA til dem som har gjort en særlig stor innsats for gruppen.

Daglig drift og oppgaver 
SITs drift kan deles i to kategorier: UKEsemester og vanlig semester. Vanligvis setter SIT opp to forestillinger hvert semester, i tillegg til at undergruppen Kunst Under Press (KUP) utfører underholdningsinnslag på Samfundsmøter og på bestilling. En typisk oppsetning har gjerne ti forestillinger og spilles på én av Samfundets scener, vanligvis Knaus eller Klubben. Kun for større produksjoner brukes Storsalen. Hvert fjerde semester kommer UKA, og SIT får ansvaret for å sette opp teater under den tre uker lange kulturfestivalen, deriblant hjertet i UKA, UKErevyen. Formelt har SIT kun én oppgave overfor Studentersamfundet i Trondhjem; å skrive og sette opp UKErevyen. Likevel har SIT gradvis økt aktiviteten i forbindelse med UKA, og siden midten av 90-tallet har antallet samtidige teateroppsetninger vært fem. Under UKA-09 var disse UKErevyen, Barneteateret, Nattforestillingen, Radioteateret og Supperevyen.

Utgivelser 
SIT har i samarbeid med Forsterkerkomitéen og i mange tilfeller Studentersamfundets Orkester gitt ut en rekke plater og kassetter, de aller fleste i forbindelse med UKA.

EP-er, LP-er, kassetter og CD-er 

En tilnærmet komplett liste er oppført under Studentersamfundets plateselskap.

Den Gyldne Kat
Den Gyldne Kat er en orden som deles ut av Studentersamfundets Interne Teater i Trondheim. 

Den ble innstiftet i 1913. Den er den nest eldste av Studentersamfundet i Trondhjems ordener, og har tre grader: ridder, kommandør og storkors. Den deles ut etter UKA annenhvert år til dem som har gjort en ekstra stor innsats for Studentersamfundets Interne Teater.

Kjente medlemmer 
 Mette Langfeldt Arnstad, skuespiller
 Marit Moum Aune, regissør
 Else Barratt-Due, regissør, NRK Radioteatret
 Øyvind Brandtzæg, skuespiller
 Odd Brochmann, arkitekt
 Øystein Dolmen, forfatter, musiker og «Knutsen»
 Per Harald Hartvig, mest kjent under artistnavnet «Rocke-Pelle», rockeartist
 Pia (Marit) Jacobsen, skuespiller
 Lasse Kolsrud, skuespiller og regissør
 Idar Lind, forfatter
 Asbjørn Lindboe, advokat og justisminister
 Gustav Lorentzen, forfatter, musiker og «Ludvigsen»
 Johan B. Mjønes, forfatter
 Marianne Meløy, forfatter, kåsør og skuespiller
 Odd Nansen, arkitekt, forfatter og humanitærarbeider
 Otto Nielsen, artist og programleder i NRK
 Hans Jacob "Rocambole" Nilsen, skuespiller og teatersjef
 Stian Hovland Pedersen, skuespiller
 Rasmus Rohde, dramatiker og musiker (Rasmus & verdens beste band)
 Margrethe Røed, programleder i Barne-TV
 Per Olav Alvestad, programleder i NRK
 Hermann Sabado, skuespiller
 Per Schanning, skuespiller
 Marit Solbu, leder av Dramatikkens hus
 Hans Stormoen, skuespiller
 Pernille Sørensen, komiker og skuespiller
 Sverre Aam, Administrerende direktør, SINTEF Energiforskning AS (1994-2010)
 Ane Norum Kvistad, programleder i NRK
 Truls Gjestland, forsker innen akustikk

Se også 
Studentersamfundet i Trondhjem
UKA

Referanser

Litteratur

Eksterne lenker 
 

Studentersamfundets interne teater privatarki finnes ved NTNU UNiversitetsbiblioteket
Studentersamfundets Interne Teater - Oversikt over medlemmer i ordenen Den Gyldne Kat. Arkivert kopi av Wayback Machine.

Etableringer i 1910
Norske teaterkompanier
Studentersamfundet i Trondhjem